માસ્તરે શેઠને આનંદિત જાણી વાત શરુ કરી, “શેઠ આપણા ગામમાં અત્યાર સુધીના ઇતિહાસમાં કોઈ હોંશિયાર અને કાબિલ વિદ્યાર્થી ધ્યાનમાં નથી આવ્યો, એવો વિદ્યાર્થી નજરમાં આવ્યો છે. આ વિદ્યાર્થી ગામ, જીલ્લા અને રાજયનું નામ રોશન કરે તેવી આગવી શક્તિ તેનામાં છે. તકલીફ એવી છે કે ભીલવાસમાં રહેતા સવજીનો નાનો છોકરો હરિયો ભણવામાં હોંશિયાર છે પણ આર્થિક તંગીના કારણે તેનું ભણતર છોડાવી દીધું છે. આપ જો હરિયાને ભણવામાં મદદ કરો તો તેને ઉચ્ચ શિક્ષણ મળી જાય.